Անցած շաբաթավերջին Հայաստանի նախագահ, Զինված ուժերի գերագույն գլխավոր հրամանատար Սերժ Սարգսյանի գլխավորությամբ Պաշտպանության նախարարությունում կայացել է Զինված ուժերի արդիականացման յոթնամյա ծրագրի նախագծի քննարկումը։ Ընդգծվել է, որ, հաշվի առնելով առկա մարտահրավերները, 2018-2024թթ. ծրագիրը մշակելիս կանխատեսվել են իրավիճակի զարգացման հնարավոր տարբերակները, ուղենշվել դրանց հակազդման ուղիները, ստեղծվել անհրաժեշտ պայմաններ՝ առկա ռեսուրսների ղեկավարումն առավելագույնս արդյունավետ իրականացնելու համար: Կարեւորվել է ներկայացված նախագծի առարկայական քննարկումը, որը, ըստ Սերժ Սարգսյանի, հնարավորություն կտա, ունենալով ժամանակակից Զինված ուժեր, անձեռնմխելի պահել պետության սահմանները: